《医巫闾山》
清代·孙泉

菅平巨镇势巃嵷，古柏萧森万壑风。海雾苍茫连冀北，云峰盘折控辽东。

冰凝龙涧飞泉冷，香散桃花古洞空。迟我来游千百载，巉岩依旧气沈雄。

作者简介：（1640—1700）河南辉县人，字静紫，号担峰。康熙二十一年进士，官内阁中书。精研理学，为时人推重。有《担峰诗》、《徽言秘旨》、《担峰文集》、《醒书选》、《担峰真面目》、《担峰友声》等。